Sverre Kjelsberg

Sverre Kjelsberg (1946–2016) var en norsk vokalist, bassist, gitarist, komponist og skuespiller. Han var best kjent som bassist og vokalist i gruppen The Pussycats (1964–1967) og for sin deltakelse, sammen med Mattis Hætta, i Eurovision Song Contest 1980 med «Sámiid ædnan», komponert av Kjelsberg og Ragnar Olsen,artistside    ved Norsk musikkinformasjon samt en av Norges nasjonalviser, «Ellinors vise».

 Tidlig liv 
Som ung var han sentral i hjembyens rockemiljø og etablerte The Typhoones med Ottar Aasegg og Friedel Brandt. Dette bandet ble omdøpt til The Arctics før det fikk sitt endelige navn, The Pussycats, i mars 1965.Pussycats – tidenes beste norske band?   Han spilte også i Taboo (1968) og Clan (1968).artistside   for The Pussycats

 Soloalbum, musikkutdannelse og Hålogaland teater 
Kjelsberg forlot rocken for en stund etter at Pussycats ble oppløst. Han ønsket å lære mer om musikk og tok derfor utdannelse ved Musikkonservatoriet i Tromsø fra 1970. Fem år senere ble han ansatt ved Hålogaland Teater som komponist, skuespiller og «førstetrubadur». I løpet av andre halvdel av 70-tallet fremsto Sverre Kjelsberg som en politisk engasjert visesanger, og hans første soloalbum fra 1979 inneholdt flere viser som stammet fra teaterstykker ved Hålogaland Teater. Blant disse var «Ellinors vise» med tekst av Klaus Hagerup, hentet fra teaterstykket «Dikt å førbainna løgn». Visa ble tidlig på 90-tallet valgt til en av Norges nasjonalviser av Nitimens lyttere.

Kjelsbergs neste plateprosjekt var et samarbeid med den svenske pianisten Tage Löf. Innholdet på Kära Syster (1980) var en blanding av svenske og norske viser, med vekt på Evert Taube, Carl Michael Bellman, Idar Lind og Alf Prøysen. Produsent og medmusiker på platen var Steinar Ofsdal. På denne platen var også ei vise komponert av Kjelsberg og Ragnar Olsen: «Sámiid ædnan». Den skulle få atskillig større betydning et par måneder senere.

 Melodi Grand Prix 
miniatyr|Sverre Kjelsberg og Mattis Hætta fremfører «Sámiid ædnan», vinnerbidraget i Melodi Grand Prix 1980 som representerte Norge i Eurovision Song Contest 1980 i Haag i Nederland.

Mattis Hætta og Kjelsberg ble i 1980 valgt til å representere Norge i den internasjonale finalen i Melodi Grand Prix med «Sámiid ædnan». Dette var i utgangspunktet en svært politisk komposisjon med budskap om fredning av Alta-vassdraget. Sangen, og ikke minst Hættas fargerike samedrakt, fikk stor oppmerksomhet under finaleuken i Haag. Duoen Kjelsberg/Hætta utga også en plate med joik, viser og rock i forening. Produsent og arrangør for Låla! (1980) var norsk-amerikaneren David Chocron.

 Gjenforening med Pussycats og ny soloplate 
Etter å ha deltatt på en gjenforeningsturné med Pussycats tidlig i 1981, gikk Kjelsberg i studio for å lage en ny soloplate. Sverre (1982) inneholdt tolv nye viser, og produsenter var Arvid Esperø og David Chocron. Flere gjenforeningsturneer med Pussycats fulgte, og dette tok mye av Kjelsbergs tid det neste tiåret. Albumet Drømmen e fri (1994) ble utgitt på det lokale Nord-Norsk Plateselskap i 1994. I tillegg til nye sanger, inneholdt platen en nyinnspilling av «Ellinors vise».

Ellers har Kjelsberg medvirket på utgivelser med Ole Paus og Arthur Arntzen (Olufs jubileumsfarse, 1986).
Kjelsberg var «Ukas P2-artist» i programmene Fra rockestjerne til teaterkomponist (NRK, 2006) og mottok «Nordnorsk markedsføringspris» 2007.Kjelsberg hedret av reiselivet. 

 Utgivelser 

 Etter mørketia (MAI, 1979)
 Kära Syster med Tage Löf, svensk pianist (MAI, 1980). Tekster av Evert Taube, Idar Lind, Alf Prøysen og Carl Michael Bellman, samt en tidlig versjon av Sámiid Ædnan.
 Låla (MAI, 1980) joik, viser og rock.  Med joikeren Mattis Hætta
 Sverre (Hot Line, 1982). Solo med egne tekster.
 Den glade pessimisten (OK produksjoner, 1987) med trubadur Ragnar Olsen
 Drømmen e fri (Nord-Norsk Plateselskap, 1994) 
 Større kraft enn krutt (2005). Samleplate.

 Referanser 

 Eksterne lenker 
 Sverre Kjelsberg i Scenewebarkivet




Kategori:Norske bassister
Kategori:Norske gitarister
Kategori:Norske sangere
Kategori:Norske låtskrivere
Kategori:Norske skuespillere
Kategori:Norske TV-programledere
Kategori:The Pussycats
Kategori:Norske rockemusikere
Kategori:Norske visesangere
Kategori:Deltakere i Melodi Grand Prix
Kategori:Vinnere av Melodi Grand Prix
Kategori:Rockheim Hall of Fame
Kategori:Deltakere i Eurovision Song Contest 1980
Kategori:Programledere for Melodi Grand Prix
Kategori:Programledere for NRK TV
Kategori:Personer fra Tromsø kommune
Kategori:Eurovision Song Contest-deltakere for Norge